
Sa atin pong mga kababayan sa tungsod ng Alaminos: 

Hindi po kail a sa ating lahat ang nangyayari sa buong mundo na tayo po ngayon ay 
nakakaranas ng kalamidad dahil po sa COVID-19. Dito po sa ating bansa ay nagbaba 
ng kautusan ang ating gobyemo na kasalukuyang pinapatupad ng ating nasyonal at 
lokal na pamahalaan. Hindi po natin lahat kagustuhan ito dahil ang epekto po nito ay 
nararamdaman nating lahat lalong-lalo na ang mga mahihirap nating mga kababayan. 
Ginagawa po ang lahat ng ating lokal na pamahalaan ang ating makakaya kung paano 
natin matulungan at maiwasan na makarating itong sakit na ito sa ating lungsod. Alam 
ko po na ang mga pinapatupad nating mga hakbangin tulad ng curfew, suspensyon 
ng pampublikong sasakyan at ng mga iba pang pagbabawal na pinag-utos ng ating 
Presidente ay magdudulot ng sakripisyo sa ating lahat. Pero ang mga hakbanging ito 
ay rekomendasyon ng ating mga eksperto sa Department of Health upang malabanan 
ang sakit na ito. 

Bilang inyong alkade sa ating minamahal na lungsod, humihingi po ako sa inyo ng 
tulong at kooperasyon para labanan ang problemang ito. Marami pong hakbangin ang 
ginagawa ng ating lokal na pamahalaan kung paano po ito maiwasan. ito po ang mga 
hakbangin na ginagawa natin araw-araw sa lungsod ng Alaminos para sa inyong 
kaalaman: 

1. Maayos na pagpapatupad ng curfew mula 8pm to 5am. kasama na po ang 
checkpoint na ginagawa ng mga POSO at KAPULISAN. Sana po maintindihan ninyo 
ang pansamantalang sakripisyong ito. 

2. Nag-uumptsa na po tayo ng araw-araw na misting and disinfecting sa lahat ng mga 
importanteng establisyemento na pinupuntahan ng mga tao at ito pong programang 
ito, kung kaya po nating ikutin ang lahat ng barangay ng alaminos ay gagawin po natin. 

3. Sa lungsod ng Alaminos. meron po tayong 25,000 na pamilya base sa datus ng 
DSWD. Kasalukuyan po tayong naghahanda ng 25,000 na relief goods na ibibigay 
natin sa bawat pamilya, lahat po ay mabibigyan. Hindi na po kayo kailangang lumabas 
sa inyong mga tahanan para kunin ito dahil kami na po mismo ang maghahatid sa 
inyong mga kabahayan, Hinihiling ko lang po na huwag lang po sana tayo magmadali 
dahil hindi po natin kaya ito ng isang araw lamang. Pero pipilitin po natin na sa (along 
madaling panahon makakarating ang tulong ng inyong lokal na pamahalaan. 
Hinihikayat ko po ang ating mga barangay officials at mga volunteers na tu mu long sa 
paghahanda kung paano ito maipatupad ng maayos. maguumpisa na po ito sa (along 
madaling panahon. 

4. Nakabukas po ng 24-oras ang lahat ng opisina na may kaugnayan sa problemang 
ito na kinakaharap natin tulad ng CDRRMC, Police, POSO. GSO, City Health Office, 

at ang aking opisina Ang command center po natin ay nakabase sa Right Wing ng 
Don Leopoldo Sison Convention Center. Kung meron pong emergency na mangyayari 
sa bawat barangay natin, ipaalam lang po natin sa opisinang ito sa pamamagitan ng 
mga sumusunod na HOTLINE na pwede ninyong tawagan: 

City Disaster Risk Reduction and Management Office 
Smart: 0947 551 1420 
Globe: 0977 707 6881 
Landline: (075)635 1058 

Ang nangyayari pong ito sa ating bansa lalong-lalo na dito sa ating lungsod ay 
pansamantala lamang at hindi po natin lahat kagustuhan. Bilang inyong alkalde, 
meron tang po sana akong hinihiling sa inyo. Unang-una. yun pong inyong pag-intindi 
at pang-unawa. Ginagawa po nating lahat ang ating makakaya para tugunan ang 
problemang ito. Pero sana po maintindihan ninyo na hindi po lahat ay kayang gawin 
at tugunan ng inyong lokal na pamahalaan. Kaya sana po bilang responsableng 
mamamayan ng ating lungsod, kung ano po sana ang pwede nating maitulong o 
maikontribusyon ng bawat isa sa atin sa pagtugon sa problemang ito, sana po sama- 
sama tayong magtulungan, Napakalaki po ng sakripisyo ang nararanasan natin sa 
panahong ito lalong-lalo na ang ating mga mahihirap na kababayan, hinihiling ko po 
sa inyo na magpakatatag tayo at huwag mawalan ng pag-asa. Magdasal po tayong 
lahat na sana ang pagsubok na ito na nararanasan nating lahat ay malalampasan 
natin sa lalong madaling panahon. At sana kung ano po ang makikita ninyo at 
mararamdaman ninyo na pagkukulang ng inyong lokal na pamahalaan, muli, 
humihingi po ako ng paumanhin at pang-unawa. 

Kung hindi po kalabisan, mayroon lang po sana akong hihilingin sa ating mga 
kababayan na may kakayahang tumulong sa pamamagitan ng pag-donasyon ng mga 
pagkain, gamot, at iba pang mga pangangaiian ng ating mga mahihirap na kababayan. 
Pwede niyo po itong ipadala sa Don Leopoldo Sison Convention Center at kikilalanin 
po ito ng ating lokal na pamahalaan. Kung saan at kung paano niyo gustong ipamigay 
ang tulong na ibinigay ninyo, ipaalam lang po ninyo ito sa amin. 

Muli, ako po ay nagpapasaiamat sa LAHAT NG SEKTOR sa ating lungsod sa inyong 
maayos na pagtugon at pagpapakita ng disiplina sa ginagawa nating paraan kung 
paano labanan ang COVID-19 na kumakalat ngayon sa buong mundo. MAGSAMA- 
SAMA PO TAYO AT DAGDAGAN PO NATIN ANG ATING PANALANGIN SA POONG 
MAYKAPAL NA SANA AY MALAMPASAN NATIN ANG PROBLEMANG ITO NA 
WALANG MASASAKRIPISYONG BUHAY DITO SA ATING MINAMAHAL NA 
LUNGSOD. 


Ang inyo pong Alkalde, 



Aiaminos City 

